b'\n_START_ARTICLE_\nAusten Chamberlain\n_START_SECTION_\nZgodnje \xc5\xbeivljenje in kariera\n_START_PARAGRAPH_\nAusten Chamberlain je bil rojen v Birminghamu. Bil je najstarej\xc5\xa1i sin svojega o\xc4\x8deta, a drugi sin svoje matere. O\xc4\x8de\xc2\xa0Joseph Chamberlain\xc2\xa0je bil industrialec in politi\xc4\x8dni radikalec, ki se je premo\xc5\xbeenjsko vzpenjal in tako tudi statusno rastel ter postal \xc5\xbeupan mesta\xc2\xa0Birmingham in prevladujo\xc4\x8da politi\xc4\x8dna figura liberalne in unionisti\xc4\x8dne politike Velike Britanije ob koncu 19. stoletja. Mati\xc2\xa0Harriet Kenrick je umrla med porodom in tako pustila svojega mo\xc5\xbea pretresenega ter z zapletenim odnosom do svojega \xc5\xbeivorojenega sina. Leta\xc2\xa01868 je o\xc4\x8de poro\xc4\x8dil sestri\xc4\x8dno svoje pokojne \xc5\xbeene Florence in z njo nove otroke, med drugim tudi\xc2\xa0Nevilla, ki je postal predsednik vlade istega leta kot je preminil\xc2\xa0Austen._NEWLINE_Austen se je izobra\xc5\xbeeval v \xc5\xa1oli Rugby School\xc2\xa0in se nato vpisal na Kolid\xc5\xbe Trinity v Cambridgeu._NEWLINE_\xc5\xbde od zgodaj se zdi, da je njegov o\xc4\x8de podpiral Austenovo pot v politiko. Tako so ga poslali v nadaljnji \xc5\xa1tudij v Francijo, kjer je \xc5\xa1tudiral na pari\xc5\xa1kem in\xc5\xa1titutu za politi\xc4\x8dne \xc5\xa1tudije in pridobil trajno zagledanost v francosko kulturo. Devet mesecev je na zelo visokem intelektualnem nivoju\xc2\xa0tretje francoske republike\xc2\xa0spoznaval in ve\xc4\x8derjal s francosko elito, z ljudmi, kot je\xc2\xa0Georges Clemenceau._NEWLINE_Iz Pariza je za naslednjih 12 mesecev od\xc5\xa1el v Berlin, kjer je spoznal politi\xc4\x8dno kulturo drugega velemesta Evrope. \xc4\x8cetudi je bil bolj navdu\xc5\xa1en nad francosko kulturo, se je lotil \xc5\xa1tudija nem\xc5\xa1\xc4\x8dine zelo resno in veliko odnesel tudi od \xc5\xbeivljenja v nem\xc5\xa1kem glavnem mestu. Spoznal je tudi \xc5\xbeeleznega kanclerja\xc2\xa0Otta von Bismarcka in z njim ve\xc4\x8derjal, kar mu je \xc5\xa1e dolgo ostalo v posebej cenjenem spominu._NEWLINE_Med \xc5\xa1tudijem v Berlinski univerzi je pri\xc4\x8del Austen sumiti o porajajo\xc4\x8dem nacionalizmu nem\xc5\xa1kega cesarstva, kar je sklepal po predavanju pruskega profesorja, politika in zgodovinarja Heinricha von Treitschkeja, ki mu je odprl po njegovih besedah drugo plat nem\xc5\xa1kega zna\xc4\x8daja, ki je predvsem nestrpni \xc5\xa1ovinizem Prusov. O tem je kasneje ve\xc4\x8dkrat glasneje razglabljal med prvo svetovno vojno in krizami v tridesetih letih prej\xc5\xa1njega stoletja._NEWLINE_Austen se je vrnil v Zdru\xc5\xbeeno kraljestvo leta 1888, prepri\xc4\x8dala ga je predvsem obljuba morebitne politi\xc4\x8dne kandidature. Prvi\xc4\x8d je bil izvoljen v parlament kot liberalni unionist in pripadnik o\xc4\x8detove stranke leta 1892. V naslednjem mandatu ni imel nasprotnika v svojem volilnem okraju.\xc2\xa0_NEWLINE_Iz o\xc4\x8detove sence je izredno hitro napredoval. Kot poslanec je postal pripravni\xc5\xa1ki biri\xc4\x8d (junior whip) stranke. Po volilni zmagi je postal civilni vodja mornarnice, dr\xc5\xbeavni sekretar za finance, z zamenjavo predsednika vlade pa je bil imenovan za vodjo po\xc5\xa1te._NEWLINE_Zaradi strankarskih bojev starost liberalnih unionistov in konzervativne stranke unionistov, njegovega o\xc4\x8deta in novoizvoljenega predsednika vlade, je bil Austen leta 1903 dogovorjeno postavljen na mesto finan\xc4\x8dnega ministra. Njegovo imenovanje je bilo kompromis dveh unionistov, ki sta bila razdeljena glede imperialnih tarif in protekcionizma.\xc2\xa0_NEWLINE_Po o\xc4\x8detovi kapi in vsiljeni upokojitvi se je Austen pozicioniral kot glavni zagovornik tarifnih reform in kot tak postal pomemben kandidat za vodstvo stranke liberalnih unionistov.\n_START_SECTION_\nVpra\xc5\xa1anja vodstva\n_START_PARAGRAPH_\nZaradi dveh zaporednih volilnih porazov je takratni vodja unionistov novembra 1911 odstopil. Chamberlain je kandidiral za vodjo konzervativcev, \xc4\x8detudi je uradno nastopal kot \xc4\x8dlan liberalnega krila koalicije unionistov (stranki sta se zdru\xc5\xbeili leto kasneje). \xc4\x8cetudi je pora\xc5\xbeeni vodja \xc5\xbeelel Austena za naslednika, je postalo jasno, da ta ne bo izvoljen._NEWLINE_Chamberlain je odstopil od boja za nasledstvo. Za dobrobit strankine enotnosti se je s konkurentom Walterjem Longom dogovoril, da bosta dru\xc5\xbeno odstopila od kandidature in omogo\xc4\x8dila izvolitev kompromisnega kandidata Bonarja Lawa.\n_START_SECTION_\nPrva svetovna vojna\n_START_PARAGRAPH_\nStrankarski pritiski so med prvo svetovno vojno dosegli koalicijsko vlado leta 1915. Chamberlain postane odgovoren za Indijo. Kot tak ureja in podpira invazijo sil preko Mezopotamije, kar se pa kot vojni ukaz ne izka\xc5\xbee za uspe\xc5\xa1no potezo._NEWLINE_Chamberlain ostane na svojem mestu tudi ob spremembi premierov (Lloyd George\xc2\xa0zamenja Asquitha leta 1916), po izvedeni preiskavi o nepri\xc4\x8dakovanih britanskih izgubah in porazih v Mezopotamiji, pa odstopi zaradi objektivne odgovornosti. Preiskave ugotovijo, da ni bil v ni\xc4\x8demer vpleten, tudi sam trdi, da ob tak\xc5\xa1nih \xc5\xbertvah mora biti odgovornost tudi jasno njegova.\xc2\xa0Tedaj je zato izrecno pohvaljen iz vseh strani._NEWLINE_\xc2\xa0Po pari\xc5\xa1kem govoru 12.novembra 1917, kjer je rekel, da ob pogledu na stra\xc5\xa1ne sezname \xc5\xbertev si \xc5\xbeelel, ne bi bilo potrebno dose\xc4\x8di toliko zmag. Govor zbuja pomisleke o tem ali bi bilo mo\xc5\xbeno sodelovanje Austena z vlado. Leta 1918 je ponovno minister, tokrat brez listnice, le kratek \xc4\x8das je del vojnega vladnega kabineta._NEWLINE_Po povojni vnovi\xc4\x8dni izvolitvi Lloyda Georga je imenovan za finan\xc4\x8dnega ministra.\n_START_SECTION_\nVodenje\n_START_PARAGRAPH_\nStrankarska razmerja so se spreminjala po vojni, Chamberlainu se je obetalo vodenje stranke in celo morebitno mesto predsednika vlade, saj je Lloyd George pri\xc4\x8denjal izgubljati prej trdno koalicijo v \xc5\xa1kandalih in vojni oz. nemirih na Irskem. Ambiciozen politik se tako dru\xc5\xbei s Lloydom Georgom in se u\xc4\x8di za prihodnost._NEWLINE_A v istem \xc4\x8dasu v \xc5\xbeelji po prenavljanju stranke konzervativna stranka razpade na opozicijo Lloydu Georgu in nekaj \xc4\x8dlanov, ki \xc5\xbeelijo oblikovati novo samostojno stranko. Stanley Baldwin se tako oblikuje kot novi vodja, Chamberlain pa v \xc5\xbeelji po ohranitvi podporo obstoje\xc4\x8di vladi postane osamljen in prepu\xc5\xa1\xc4\x8den pustim ambicijam. Ko konzervativna stranka vseeno oblikuje vlado, mu nih\xc4\x8de ne ponudi mesta v vladi._NEWLINE_Chamberlain je tako skoraj edini konzervativni politik 20.stoletja, ki \xc4\x8detudi je bil pomemben vodja stranke, ni nikoli bil predsednik vlade.\n_START_SECTION_\nMinister za zunanje zadeve\n_START_PARAGRAPH_\nPo mandatu in te\xc5\xbeavah konzervativcev maja 1923 mesto vodilnega politika prevzame Stanley Baldwin. Leta 1924 prevzame mesto Foreign Offica in ga vodi do leta 1929. Chamberlainu je prepu\xc5\xa1\xc4\x8deno veliko svobode, doka\xc5\xbee pomembne dose\xc5\xbeke pri razre\xc5\xa1evanju konfliktov v Porurju in zapleti z Ligo narodov in \xc5\xbeenevskem protokolu (1924) glede pravic Lige glede ekonomskih sankcij nasproti svojim \xc4\x8dlanicam.\n_START_SECTION_\nZmaga v Locarnu\n_START_PARAGRAPH_\nZgodovina pomembnost politi\xc4\x8dnih dejanj ne presoja vedno z enako te\xc5\xbeo. Chamberlainov ugled je bil dolgo zaznamovan z njegovo vlogo v pogajanjih pri urejanju mednarodnega akta, ki se znan sedaj kot pogodba v Locarnu leta 1925. Pogodba je bolje uredila meje in sodelovanje med zmagovalci in pora\xc5\xbeenci prve svetovne vojne in omogo\xc4\x8dila, da Nem\xc4\x8dija mirno in brez ve\xc4\x8djih zapletov ureja na vzhodu morebitne mejne spore, pomirjevala pa je tudi odnose med Nem\xc4\x8dijo in Francijo.\xc2\xa0\xc2\xa0\xc4\x8ce\xc5\xa1koslova\xc5\xa1ka s Sudetskimi Nemci, Poljska in Gdansk bi tako postali edini pomembni cilji \xc5\xa1iritve Nem\xc4\x8dije.\xc2\xa0_NEWLINE_\xc2\xa0Nem\xc5\xa1ki, francoski in angle\xc5\xa1ki zunanji ministri so se tako sre\xc4\x8dali v Locarnu in tam sprejeli sloviti sporazum, ki so ga podpisali \xc5\xa1e ministra Italije in Belgije, klju\xc4\x8dni cilj pa je bil prepre\xc4\x8ditev \xc5\xa1e ene vojne v prihodnosti. Chamberlain je bil nagrajen z Nobelovo nagrado za mir, dobil je pa tudi naziv Viteza hla\xc4\x8dne podveze, ker je bila \xc5\xa1e posebej velika \xc4\x8dast, saj je to bil naziv podeljen \xc5\xbee tako plemenitih \xc5\xbee preko 300 let. Chamberlain je zagotovil podporo Velike Britanije tudi paktu\xc2\xa0Kellogg-Briand, ki je napravil vojno nelegalno prakso politike. \xc5\xbdal pa je znan tudi po ocenah diktatorjev, na primer za\xc2\xa0Benita Mussolinija\xc2\xa0je rekel, da je "\xc4\x8dlovek s katerim se da sklepati posle."\n_START_SECTION_\nKasnej\xc5\xa1a kariera\n_START_PARAGRAPH_\nPo nezadovoljivih vlo\xc5\xbekih pri te\xc5\xbeavah na Bli\xc5\xbenjem vzhodu in Egiptu in odstopu Baldwinove vlade po volitvah 1929, se je odlo\xc4\x8dil za upokojitev. Za kratek \xc4\x8das se je \xc5\xa1e enkrat vrnil kot vodja mornarnice, a je po letu dni odstopil ob stavki mornarjev zaradi rezov v prora\xc4\x8dunu.\xc2\xa0_NEWLINE_Kot opozicijski poslanec je naslednjih \xc5\xa1est let dajal podporo vladi pri doma\xc4\x8di politiki, a se upiral spremembam pri zunanji politiki.\xc2\xa0\n_START_SECTION_\nKlic k oboro\xc5\xbeevanju\n_START_PARAGRAPH_\nV obdobju med 1934 in 1937 so bili Chamberlain, Winston Churchill, Roger Keyes\xc2\xa0in\xc2\xa0Leo Amery\xc2\xa0najbolj osamljeni pomembni glasovi k oboro\xc5\xbeevanju britanske vojske ob bli\xc5\xbenjem kofliktu z Nem\xc4\x8dijo.\xc2\xa0Chamberlain kot ostareli politik viktorijanskih vrednot in z ve\xc4\x8djo naklonjenostjo javnosti, kot jo je bil dele\xc5\xbeen Winston Churchill, je bil \xc4\x8dlan dveh parlamentarnih odborov in je ve\xc4\x8dkrat na\xc4\x8denjal to temo pri tedanjem predsedniku vlade\xc2\xa0Stanleyu Baldwinu.\xc2\xa0_NEWLINE_\xc2\xa0\xc4\x8cetudi ni nikoli ve\xc4\x8d slu\xc5\xbeil v vladi, mu je dobro zdravje slu\xc5\xbeilo do marca 1937, ko je umrl star 73 let. Njegov polbrat Neville Chamberlain je deset tednov kasneje imenovan za angle\xc5\xa1kega premiera.Njegova zapu\xc5\xa1\xc4\x8dina je bila relativno majhna, delno zaradi nerodne investicije v Indiji, delno pa zaradi zanemarljivo malega dela vlo\xc5\xbeenega v poslovne prilo\xc5\xbenosti, ki so mu bile na voljo.\n_START_SECTION_\nZasebno \xc5\xbeivljenje\n_START_PARAGRAPH_\nChamberlain je imel \xc5\xbeeno in tri otroke. Nikoli ni bil posebej priljubljen pri svojih sosedih, vedno je bil odmaknjen tako od va\xc5\xa1ke skupnosti kot sosedov.'